বিডিনিউজ টোয়েন্টিফোর ডটকমের শিরোনাম, ‘ট্রাইবুনাল দল রাউজান যাচ্ছে শুক্রবার'৷ সালাউদ্দিন কাদের চৌধুরীর গ্রামের বাড়ি চট্টগ্রামের রাউজানে৷ শুক্রবার সকালে সেখানে যাচ্ছে আন্তর্জাতিক অপরাধ ট্রাইবুনালের প্রতিনিধিরা৷ মূলত সাকার যুদ্ধাপরাধ তদন্তে এই উদ্যোগ নেওয়া হচ্ছে৷ একই বিষয়ে দৈনিক সমকালের শিরোনাম, ‘সাকার যুদ্ধাপরাধ তদন্তে ট্রাইবুনাল সদস্যরা চট্টগ্রামে'৷ ১৯৭১ সালের স্বাধীনতা যুদ্ধের সময় চট্টগ্রামের বিভিন্ন এলাকায় হত্যা, ধর্ষণ এবং লুটতরাজের অভিযোগ রয়েছে সালাউদ্দিন কাদের চৌধুরীর বিরুদ্ধে৷